Държавен вестник, бр. 103, 2005 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  103
Застрахователен холдинг със смесена
дейност
Чл. 28. Застрахователен холдинг със сме-
сена дейност е контролиращо дружество, раз-
лично от застраховател, застраховател от тре-
та държава, презастраховател или застрахо-
вателен холдинг и което има поне едно конт-
ролирано от него дружество, което е застра-
ховател.
Г л а в а  в т о р а
ИЗДАВАНЕ И ОТНЕМАНЕ НА ЛИЦЕНЗИ
НА ЗАСТРАХОВАТЕЛИ И ПРЕЗАСТРАХО-
ВАТЕЛИ СЪС СЕДАЛИЩЕ В РЕПУБЛИКА
БЪЛГАРИЯ
Раздел I
Издаване на лицензи
Лицензи
Чл. 29. (1) Лиценз се издава за застраховане,
за презастраховане или за застраховане и пре-
застраховане, както и за отделните видове зас-
траховки.
(2) Лицензът на взаимозастрахователна ко-
операция се издава само за застраховане.
(3) Обхватът на лиценза може да се разши-
рява с допълнителен лиценз за презастрахова-
не, застраховане или за вид застраховка.
(4) Лицензът е писмен и определя изчерпа-
телно видовете застраховки по смисъла на при-
ложение № 1, по които лицето има право да
извършва застраховане, освен в случаите на
покриване на спомагателни рискове при ус-
ловията на раздел II, буква “В” от приложе-
ние № 1.
(5) Лицензите по ал. 1 и 2, както и допъл-
нителният лиценз по ал. 3, се издават от ко-
мисията по предложение на заместник-пред-
седателя.
(6) Комисията отказва да издаде лиценз, ако
заявителят не отговаря на изискванията на този
кодекс и на актовете по прилагането му.
(7) Лиценз или допълнителен лиценз за вид
застраховка може да се издаде за част от риско-
вете по смисъла на приложение № 1, които се
отнасят към съответния вид:
1. когато заявителят е поискал да покрива
само част от рисковете по смисъла на приложе-
ние № 1, отнасящи се към вида застраховка;
2. по преценка на комисията, когато от
представените документи за издаване на ли-
ценз се установи, че не се покриват всички
рискове.
Необходими документи за издаване на лиценз
Чл. 30. (1) За издаване на лиценз за извърш-
ване на застраховане от акционерно дружество
се подава заявление, към което се прилагат:
1. уставът и другите учредителни документи;
2. списък на акционерите и размерът на учас-
тието им;
3. документ, издаден от банка, която извър-
шва банкова дейност на територията на Репуб-
лика България, удостоверяващ извършените
парични вноски за сметка на записаните акции;
4. заявленията заедно с приложенията по
чл. 16, ал. 5—за лицата, които придобиват учас-
тие по чл. 16, ал. 1;
5. декларациите по чл. 16, ал. 5, т. 1 и 2 и
декларация за липса на задължения към дър-
жавата и общините—за лицата, които придоби-
ват едно или повече на сто от акциите на заст-
рахователното акционерно дружество;
6. списък на лицата по чл. 13, ал. 1 и 2 заедно
с доказателствата за спазване на изискванията
по чл. 13 и 14;
7. данни за отговорния актюер и доказател-
ства за спазване изискванията на чл. 96, ал. 1;
8. програмата за дейността на застрахователя;
9. документ за платена такса за разглеждане
на документи.
(2) При издаване на лиценз за извършване
на застраховане по застраховка по т. 10.1 от
раздел II, буква “А” на приложение № 1 застра-
хователят може да започне да извършва дей-
ността по предлагане на тази застраховка, след
като представи в комисията и в Гаранционния
фонд списък с имената и адресите на предста-
вителите за уреждане на претенции във всяка
от държавите членки.
(3) За издаване на лиценз за извършване на
застраховане от взаимозастрахователна коопера-
ция се подава заявление, към което се прилагат:
1. уставът и другите учредителни документи;
2. списък на член-кооператорите и размерът
на дяловата им вноска;
3. документ, издаден от банка, която има
право да извършва банкова дейност на терито-
рията на Република България, удостоверяващ
извършените парични вноски в капитала на
кооперацията;
4. декларациите по чл. 16, ал. 12—за лицата,
които правят допълнителна или целева вноска,
която надхвърля едно на сто от минималния
гаранционен капитал на кооперацията;
5. списък на членовете на управителните и
контролните органи и на лицата, които предс-
тавляват кооперацията, и доказателства за спаз-
ване на изискванията по чл. 22;
6. данни за отговорния актюер и доказател-
ства за спазване изискванията на чл.  96, ал. 1;
7. програмата за дейността на застрахователя;
8. документ за платена такса за разглеждане
на документи.
(4) По заявление за издаване на лиценз за
презастраховане се прилага ал. 1.